Diari Oficial de la Generalitat Valenciana


Sumari del DOGV 1426, del 20-11-1990 (1990/819466)

DECRET 176/1990, de 29 d'octubre, del Consell de la Generalitat Valenciana, pel qual accepta la cessió, a títol gratuït, de la propietat d'uns terrenys de 261 m2, situats a València, carrer Parc del barri de Natzaret, per a la construcció d'una Residència per a la Tercera Edat, realitzada per l'Ajuntament de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/10/29/176/dof/vci/html**

### Dades del document

Número de DOGV
:   1426

Data del DOGV
:   20-11-1990

Secció del DOGV
:   DISPOSICIONS GENERALS

Número del document
:   1990/819466


Data del document
:   29-10-1990

Organisme emissor
:   Conselleria d'Economia i Hisenda

Tipus de document
:   Decret

Decret 176/1990, de 29 d'octubre, del Consell de la Generalitat Valenciana, pel qual s'accepta la cessió, a títul gratuït, de la propietat d'uns terrenys de 261 m2 situats a València, carrer del Parc del Barri de Natzaret, per la construcció d'una Residència per a la Tercera Edat, realitzada per l'Ajuntament de València.  
L?Ajuntament de València, en sessió plenària extraordinària de data 12 de juliol de 1990, acordà la cessió gratuïta a la Generalitat Valenciana, d'uns terrenys situats a València, c/ Parc del barri de Natzaret, dels quals és propietari.  
Aquesta cessió es realitza amb el fi determinant de construir-hi una Residència per a la Tercera Edat.  
Els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana, s'iniciaren a petició del Conseller de Treball i Seguretat Social.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 29 d'octubre de 1990,  
DECRETE:  
Article primer  
S'accepta la cessió, a títol gratuït, realitzada per l'Ajuntament de València dels terrenys de 261 m' de superfície, situats a València, c/ Parc del barri de Natzaret, que es descriuen a continuació:  
Parcel·la urbana d'una superfície de 261 m2 que confronta al nord amb l?edifici número 90; sud, edifici «Centre Cívic», de l'Ajuntament de València; est, carrer del Parc; i oest, part posterior de coses que donen al c/ Alta del Mar.  
La parcel·la esmentada se segrega de la finca matriu que a continuació es descriu, perquè d'ara endavant figure com a finca independent:  
Parcel·la de 150.455'41 m2, situada a Natzaret, que sobra de la partició de la Zona Marítimo- Terrestre. Confronta: nord, llit del riu Túria; sud i est, c/ Santa Pola i C/ Jesús Natzarè; oest, c/ Francisco Falcons, c/ Baixa del Mar i c/Jarafuel. Figura inscrita en el Registre de la Propietat de València, número 4, tom 406, llibre 247 de Russafa, foli 69, finca núm. 20.180, inscripció 1ª.  
Article segon  
Aquesta cessió gratuïta dels terrenys esmentats comporta el compromís per part de la Generalitat Valenciana :  
a) De construir-hi i posar en funcionament, en el termini d'un any a partir de la formalització de la cessió en escriptura pública, una Residència per a la Tercera Edat.  
b) Que la destinació de la Residència per a la Tercera Edat es mantinga durant els trenta anys següents.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
València, 29 d?octubre de 1990,  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI